Rikunarita-ORG/Wikinium huggingface dataset:
# Saltan maakunta

Maakunnan sijainti Argentiinan kartalla
**Saltan maakunta** (esp. *Provincia de Salta*) on Argentiinan pohjoisosassa sijaitseva maakunta. Se on pinta-alaltaan 155 488 neliökilometriä ja sen asukasluku oli vuonna 2010 yhteensä 1 215 207. Saltan naapurimaakuntia ovat idästä myötäpäivään lueteltuna Formosa, Chaco, Santiago del Estero, Tucumán, Catamarca ja Jujuy. Maakunnan pääkaupunki on noin 550 000 asukkaan Salta (2010).

## Lähteet

*
*
*
*
*
*
*
*
*
*

## Aiheesta muualla

* Saltan viralliset verkkosivut

Argentiinan maakunnat
* Buenos Aires
* Buenos Airesin liittopiiri
* Catamarca
* Chaco
* Chubut
* Córdoba
* Corrientes
* Entre Ríos
* Formosa
* Jujuy
* La Pampa
* La Rioja
* Mendoza
* Misiones
* Neuquén
* Río Negro
* Salta
* San Juan
* San Luis
* Santa Cruz
* Santa Fe
* Santiago del Estero
* Tulimaa, Etelämantereen sektori ja Etelä-Atlantin saaret
* Tucumán
# Ű

|  |
| --- |
| Űű Űű |
|   |
|

| Latinalaisen kirjaimiston täydennyksiä |
| --- |
| Āā | Àà | Ää | Åå | Ãã | Ĉĉ |
| Čč | Ćć | Çç | Ðð | Đđ | Ɖɖ |
| Éé | Ëë | Êê | Ƒƒ | Ğğ | Ĝĝ | Ǧǧ |
| Ġġ | Ĥĥ | Ħħ | Ïï | Iı | İi | Ǩǩ |
| Ŀŀ | Łł | Ŋŋ | Ńń | Ññ | Ơơ |
| Ôô | Őő | Õõ | Ōō | Öö | Øø |
| Řř | ſ | Ŝŝ | Šš | Şş | Ŧŧ |
| Þþ | Ůů | Ŭŭ | Űű | Üü | Ŵŵ |
| Ƿƿ | Ȳȳ | Źź | Žž | Żż | Ʒʒ |
| Ligatuureja |
| Ææ | Ĳ ĳ | Œœ | ẞß |
| Tarkkeita |
| ´ | ` | ^ | ˇ |
| ¨ | ˜ | ¯ |
| Luettelo kirjaimista |

 |

**Ű** (**ű**) on unkarin kielessä esiintyvä kirjain, joka muodostuu U-kirjaimesta, jonka päällä on kaksoisakuutti.

Ű vastaa äännearvoltaan pitkää y-vokaalia /yː/.

|  |  |  |  |  |  |  |  |
| --- | --- | --- | --- | --- | --- | --- | --- |
| lyhyt | a | e | i | o | ö | u | ü |
| pitkä | á | é | í | ó | ő | ú | ű |

## Katso myös

* Ő
# Rabbi

Rabbi Elia Ben Salomon Zalman, arvonimeltään Vilnan gaon.
**Rabbi** tai **rabbiini** (klassisessa hepr. ‏ רִבִּי‎, *ribbī*, nykyhepr. ‏רב‎, *rav* tai רבי, *rabi*) on juutalaisuudessa opettaja, viisas henkilö, kirjaimellisesti ”suuri (henkilö)”.

Rabbien rooli juutalaisessa yhteisössä on ollut ja on edelleen hyvin moninainen. Muinaisina aikoina nimityksellä tarkoitettiin niitä henkilöitä, jotka olivat erottautuneet juutalaisuuden pyhien kirjoitusten tutkimiseen. Babylonialaisen Talmudin aikoina 200-luvun jälkeen rabbit olivat auktoriteetteja juutalaisen lain tulkitsemisessa. Keskiajalla rabbit olivat vastuussa juutalaisen uskon ja lain opettamisesta ja lain soveltamisesta. Nykyisin rabbin toimenkuvaan kuuluu usein myös jumalanpalveluksissa toimiminen ja seurakunnan edustaminen ulkopuolelle.

## Historia

Arvonimenä *rabbi* ei esiinny vielä Toorassa. Matteus (23:7) mainitsee sen merkityksessä ”mestarini”, jota fariseukset mielellään halusivat itsestään käytettävän. Rabbinimitykset suoritti sanhedrin 400-luvulle saakka, jolloin se lakkautettiin.

Babylonialaisessa Talmudissa rabbilla tarkoitettiin Raamatun ja suullisen lain tulkitsijaa ja puolustajaa. Rabbilla oli lähes aina myös siviiliammatti, josta hän sai elantonsa.

Keskiajalla rabbista tuli laintulkitsijan lisäksi opettaja, tuomari, saarnaaja ja juutalaisen seurakunnan henkinen johtaja. Yhteisön jäsenet saivat usein valita oman rabbinsa. Rabbin arvo määräytyi hänen oppineisuutensa mukaan, eikä heillä ollut hierarkiaa. Rabbit saivat säännöllistä palkkaa tai urakkapalkkaa suoritetuista tehtävistään riippuen. Rabbin tehtäviin ei vielä keskiajalla kuulunut esimerkiksi jumalanpalveluksen johtaminen tai avioliittoon vihkiminen.

1800-luvulla haskalahin myötä rabbien toimenkuva laajeni käsittämään samoja tehtäviä, joita kristillisen kirkon papeilla on. Rabbit alkoivat johtaa jumalanpalveluksia ja edustaa seurakuntaa ulospäin, eivätkä enää toimineet tuomareina ja opettajina entiseen tapaan. Konservatiivisessa suuntauksessa pyritään yhä säilyttämään myös rabbien vanhaa toimenkuvaa.

## Suomen rabbit

Vuonna 2012 ensimmäiseksi suomenkieliseksi Helsingin juutalaisen seurakunnan rabbiksi valittu Simon Livson toimi koko Suomen ylirabbiinina tammikuusta 2013 marraskuuhun 2021.

## Naiset rabbeina

Nykyisin kaikki juutalaiset suuntaukset ortodokseja lukuun ottamatta sallivat virallisesti myös naisten vihkimisen rabbeiksi. Ensimmäinen rabbiksi vihitty nainen oli berliiniläinen Regina Jonas vuonna 1935. Yhdysvalloissa ensimmäiset naisrabbit vihittiin 1970-luvulla.

## Tunnettuja rabbeja

* Luettelo tunnetuista rabbeista

## Lähteet
# Isaac Abrabanel

| Isaac Abrabanel |
| --- |
| יצחק בן יהודה אברבנאל |
|  Isaac Abrabaneliä esittävä kuva. |
| Henkilötiedot |
| **Syntynyt** | 1437 Lissabon, Portugalin kuningaskunta |
| **Kuollut** | 1508 Venetsia, Venetsian tasavalta |
| Ammatti | valtiomies, filosofi |
| [ Muokkaa Wikidatassa ]  |
| Infobox OK |

**Isaac Abrabanel** (1437 Lissabon, Portugalin kuningaskunta – 1508) oli portugalilaissyntyinen juutalainen valtiomies ja filosofi. Hän teki useita kirjallisia teoksia, jotka käsittelivät lähinnä apologetiikkaa, filosofiaa ja eksegetiikkaa.

## Elämäkerta

Isaac Abrabanel syntyi Lissabonissa vuonna 1437 hovimies- ja kauppiasperheeseen. Nuorena hän sai sekä uskonnollisen että sekulaarin koulutuksen. Hän piti 25-vuotiaaksi asti puheita Raamatun sisällöstä synagogassa. Isänsä Judahin tavoin hän toimi Portugalin kuninkaan Alfonso IV:n taloudenhoitajana ja johti taloutta menestyksekkäästi. Alfonson vallan perinyt Juhana II syytti häntä salaliitosta, ja hän joutui vuonna 1481 pakenemaan kahdeksi vuodeksi Kastiliaan. Hän epäonnistui siellä yrityksessään estää juutalaisten karkotus maasta. Hän muutti vuonna 1492 Napoliin Ferdinand I:n palvelukseen ja vuonna 1503 Venetsiaan, missä hän osallistui muun muassa Venetsian ja Portugalin välisen diplomatian hoitoon. Abranel kuoli Venetsiassa vuonna 1508.

## Teokset

Abrabanel kirjoitti suurimman osan teoksistaan Italiassa, ja suurin osa niistä julkaistiin 1500-luvulla. Teoksissa on usein viittauksia Maimonideen kirjoituksiin, joita Abrabanel usein arvosteli. Hänen filosofinen tuotantonsa onkin lähinnä Maimonideen kommentteja. Erityisesti hän kommentoi Maimonideen teosta *Eksyneiden opas* ja teorioita maailmasta, sen synnystä ja juutalaisuuden perusteita. Hän uskoi luomisen voineen tapahtua vain *ex nihilo* eli tyhjästä. Profeetoista ja profetioista hän oli samaa mieltä Maimonideen kanssa ja uskoi, että profeetaksi voi tulla vain puhdassydäminen henkilö, joka voi muuten olla kuka tahansa Jumalan tehtävään valitsema. Maimonideen esittämistä juutalaisuuden 13 prinsiipistä Abrabanel oli sitä mieltä, että niistä ei mikään voinut olla toista tärkeämpi, koska ne olivat kaikki luonteeltaan yliluonnollisia. Abrabanel arvosteli myös joissain Raamatun kohdissa hänen mielestään ilmenevää tukea monarkialle. Hänen mielestään esimerkiksi Venetsiassa ja Genovassa vallinnut tehtäviinsä valittujen tuomarien hallintomuoto oli monarkiaa parempi. Tätä mallia hän ehdotti myös mahdollisen uuden Israelin hallinnon muodoksi. Hän oli myös sitä mieltä, ettei tuleva messias olisi kuningas vaan tuomari ja profeetta.

## Muistaminen

Kanadassa Montrealissa on hänen muistokseen nimetty puisto.

## Lähteet

* Cohn-Sherbok, Dan: *Fifty Key Jewish Thinkers*.  Routledge, 2007.  ISBN 0-203-08874-3  (englanniksi)

### Viitteet
# Taksoni

**Tieteellinen luokittelu Tieteellinen luokittelu
* Taksonomia
* Systematiikka
* Kladistiikka

Näytä
Luokittelun tasot

* yläkunta / domeeni
* kunta
	+ alakunta
		- osakunta
			* yläjakso, yläkaari
* pääjakso / kaari
	+ alajakso / alakaari
		- osajakso / osakaari
			* yläluokka
* luokka
* lahko
* heimo
* tribus
* suku
* sektio
* sarja
* laji
	+ alalaji
* muunnos / serotyyppi
* muoto
* erityismuoto
* lajike / rotu

Näytä
Termejä

* taksoni
* fenetiikka
* kladistiikka
* tyyppilaji
* binominen nimistö
* holotyyppi
* Luettelo systematiikassa yleisistä latinan- ja kreikankielisistä sanoista
* rengaslajit
* Integrated Taxonomic Information System

Näytä
Kasvien luokittelu

* Angiosperm Phylogeny Group
	+ APG II -luokittelu
	+ APG III -luokittelu
* Cronquistin luokittelu
* Kasvien luokitus Linnén teennäisjärjestelmän mukaan

**Taksoni** on tieteellisessä luokittelussa käytetty termi, jolla tarkoitetaan mitä tahansa sukulaisuussuhteiden mukaan nimettyä eliöryhmää, joka on virallisesti kuvattu tieteelle taksonomisia tasoja käyttäen.

Esimerkiksi nisäkkäiden luokka (*Mammalia*), lokkien heimo (*Laridae*) ja ihmislaji (*Homo sapiens*) ovat taksoneita.

## Katso myös

* Kladi

## Lähteet

* Muona, Jyrki: Systematiikka, taksonomia, fylogenia ja luokittelu – sisältöä sanoihin  24.3.2004. Luonnontieteellinen keskusmuseo, Helsingin yliopisto. Arkistoitu 16.1.2006.
* Tirri, Rauno et al: *Biologian sanakirja*.  (1. uudistettu laitos)  Helsinki:  Otava, 2001.  ISBN 951-1-17618-8
# Varttaminen

Vartettu omenapuu
**Varttaminen** (myös **varrentaminen**, **ymppäys**) on puutarhanhoidossa käytetty puu- ja pensaslaatujen lisäämistapa. Kevättalvella lepotilassa oleva edelliskesän versonpätkä siirretään toiseen samaa lajia olevaan kasviin, joka on myös lepotilassa. Varttamisen onnistuessa versonpätkä alkaa siis kasvaa. Varttaminen tehdään yleensä perusrunkoon, joka muodostaa juuriosan.

Perusrungon pitäisi olla Suomen oloissa talvenkestävä ja muutenkin hyväkuntoinen. Sen on oltava samaa lajia kuin siihen siirrettävä verso, esimerkiksi omena vartetaan omenan perusrunkoon ja kirsikka kirsikan. Myös eri lajeja voidaan varttaa keskenään, jos ne ovat läheistä sukua. Täysin eri lajien keskinäistä varttamista kutsutaan ristiin varttamiseksi. Esimerkiksi hedelmäpuiden versojen varttamisessa pihlajan perusrunkoon on onnistuttu. Varttamista voidaan käyttää myös silloin, jos halutaan vanhaan omenapuuhun kasvamaan eri omenalajiketta. Tällöin käytetään kuorivarrennusta, jossa verson pää laitetaan rungon kuoren alle ja sidotaan tiukasti kiinni. Muita varttamismenetelmiä ovat liitos- ja kylkivarrennus.

Varttaminen on Suomessa käytetympi puiden jalontamisen eli parantamisen menetelmä. Toinen tapa on silmuttaminen, jossa pelkkä silmu siirretään kasvista toiseen. Suomen lyhyestä kasvukaudesta johtuen tämän menetelmän onnistumisprosentti ei ole kovin suuri, joten menetelmää ei yleensä käytetä Suomessa.

Varttamisella voidaan luoda puutarhoihin ja viheralueille tavallisesta poikkeavia kasviyksilöitä, kuten esimerkiksi sateenvarjon muotoisia pihlajia; tavallinen kotipihlaja katkaistaan halutulta korkeudelta ja riippuvakasvuinen lajike tai riippuvakasvuisen lajikkeen versoja vartetaan katkaisukohtaan.

Myös jaloruusut ovat vartettuja. Niitä istuttaessa on huomioitava, että jalonnuskohta (varttamiskohta) tulee reilusti maan alle, jottei herkkä liitoskohta paleltuisi.

Myös kaktuksia voi varttaa. Eri lajien ristiin varttamisella voidaan saada hitaasti kasvava kaktus kasvamaan nopeammin varttamalla se nopeasti kasvavaan kaktukseen. Esimerkiksi *Lophophora*-suvun kaktuksen verso voidaan saada kukkimaan hyvinkin nopeasti, jos varttamisen perusrunkona käytetään nopeasti kasvavaa *Pereskiopsis*-suvun kaktusta.

## Lähteet

* Pentti Alanko, Taina Koivunen, Elina Regårdh & Meeri Saario: *Suomalainen piha ja puutarha*. Gummerus 2006.

### Viitteet

## Aiheesta muualla

* Kuvia tai muita tiedostoja aiheesta Varttaminen Wikimedia Commonsissa
# Remington Rand

| Remington Rand |
| --- |
| Perustettu | 1927 |
| Lakkautettu | 1955 |
| Kotipaikka | Yhdysvallat |
| Omistaja | Sperry |
| Infobox OKVirheellinen NIMI-arvo |

**Remington Rand** oli yhdysvaltalainen toimisto- ja kirjanpitokoneiden valmistaja, josta tuli ensimmäinen yhdysvaltalainen kaupallinen tietokonevalmistaja.
Yhtiön tuotteisiin kuuluivat sähköiset parranajokoneet.

## Historia

Yhtiö muodostettiin vuonna 1927 kun Remington, Dalton ja useat muut konttorikoneiden valmistajat yhdistyivät.

Remington Rand osti Eckert–Mauchly Computer Corporation (EMCC) -yhtiön vuonna 1950 ja hieman myöhemmin ERA-yhtiön. EMCC:stä tuli Remington Randin "Univac-osasto". EMCC:n kehittämää UNIVACia valmistettiin 46 kappaletta ja Remington Randista tuli ensimmäinen yhdysvaltalainen kaupallinen tietokonevalmistaja.

Vuonna 1955 Sperry osti Remington Randin muodostaen Sperry Randin.

## Lähteet
# Proosa

**Proosa** tarkoittaa suorasanaista tekstiä, joka ei noudata riimejä, alkusointua tai mitään runomittaa. Proosa on yksi kaunokirjallisuuden kolmesta muodosta lyriikan eli runouden ja draaman eli näytelmäkirjallisuuden ohella.

Proosa voidaan jakaa taideproosaan eli kaunokirjallisuuteen ja asiaproosaan eli asiateksteihin, joissa voidaan käyttää myös tieteellistä termistöä tai yleensä ammattisanastoa.

Taideproosaan luetaan suorasanainen kaunokirjallisuus, varsinkin romaanit ja novellit. Proosa voidaan määritellä suorasanaiseksi tarinaan pohjaavaksi kertomakirjallisuudeksi, joka jakautuu faktaan ja fiktioon sen mukaan, onko kirjoitus mielikuvituksen tuotetta vai tosiasioihin perustuvaa.

Fiktioon perustuvat tekstit ovat tarinoita, jotka eivät ole tapahtuneet, mutta voisivat tai olisivat voineet tapahtua. Myös fantasiakirjallisuus sekä tieteiskirjallisuus luokitellaan fiktioksi. Faktaan perustuvat tekstit ovat tosipohjaisia asiatekstejä, mutta esimerkiksi elämäkerrat voivat olla osittain kaunokirjallisia teoksia.

Asiateksti eli asiaproosa puolestaan on tavallinen ilmaisumuoto sanomalehdissä, aikakauslehdissä, tietosanakirjoissa, filosofiassa, kirjeissä, esseissä, tietokirjoissa ja monissa muissa kirjoitetun kielen lajeissa.

## Proosan lajeja

* Lyhytproosa
* Minuuttinovelli
* Proosaruno

## Lähteet

## Aiheesta muualla

* Proosan lajeja (Arkistoitu – Internet Archive) *Etälukio*. Opetushallitus
# Rus

**Rus** tai **RUS** voi tarkoittaa seuraavia:

* rusit, Venäjällä liikkuneita viikinkejä
* Kiovan Rus, Kiovan Venäjä, keskiaikainen itäeurooppalainen valtio
* RUS, Venäjän maakoodi
* Rus, venäläinen lentoyhtiö
* Rus, sukunimenä:
	+ Adrian Rus (s. 1996), romanialainen jalkapalloilija,
	+ Arantxa Rus (s. 1990), alankomaalainen tennispelaaja
	+ Cristina Rus (s. 1981), romanialainen dancemusiikkilaulaja, tanssija ja malli
	+ Maria Rus (s. 1983), romanialainen yleisurheilija.

## Katso myös

* Russ

Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä.
Artikkelisivuja, joiden nimessä tai tekstissä lukee ”Rus”, voi hakea sivunnimihaulla, laajalla sivunnimihaulla tai tekstihaulla.
# Baltit

Latvialaiset ja liettualaiset ovat nykyisiä balttilaisia kansoja.
**Baltit** ovat balttilaisia kieliä puhuvia kansoja. Nykyisiin balttilaisiin kansoihin kuuluvat latvialaiset ja liettualaiset. Molemmat kansat kuuluvat niin sanottuihin itäbalttilaisiin kansoihin. Länsibalttilaiset kansat ovat jo hävinneet. Heihin kuuluivat esimerkiksi muinaispreussilaiset.

## Nimitys

Melko yleinen käsitys on, että nimitys ”baltti” ja ”Baltia” on johdettu balttilaisesta sanasta, joka tarkoittaa valkoista. Latviassa tämä sana on *balt/s, -a* ja liettuassa *balt/as, -a*. Kuitenkaan Itämerestä monessa kielessä käytetty nimi ”Balttilainen meri” (engl. *Baltic Sea*) ei juonnu näistä balttilaisista sanoista. Termin alkuperästä on useita teorioita. Kreikkalainen maantieteilijä Lampsakus kirjoitti suuresta saaresta nimeltä *Balcia*, joka sijaitsi skyyttien maasta kolmen päivän laivamatkan verran merelle. Monet tieteilijät uskovat termin tarkoittaneen kuitenkin esimerkiksi Helgolandia tai Jyllantia. Toisen teorian mukaan termi on johdettu saksan kielen sanasta *belt*, joka tarkoittaa vyöhykettä. Esimerkiksi Adam Bremeniläinen käytti Itämerestä tästä termistä johdettua sanaa *balticum*. Nimitystä baltti alkoivat käyttää ensimmäiseksi baltiansaksalaiset, mutta myöhemmin termin omaksuivat alueen alkuperäisasukkaat, kun termi oli ensin otettu käyttöön puhuttaessa balttilaisista kielistä 1800-luvulla.

## Lähteet
# Normandia (hallinnollinen alue)

| Normandia Normandie |
| --- |
|  Näkymä Roueniin |
|  Lippu |  Vaakuna |
|  Normandian sijainti |
| Valtio | Ranska |
| Departementteja | 5 |
| Arrondissementteja | 17 |
| Kuntia | 2 651 |
| Hallinto |  |
|  – hallinnollinen keskus | Caen ja Rouen |
|  – alueneuvoston johtaja | Hervé Morin |
| Pinta-ala | 29 906 km² |
| Väkiluku (2023) | 3 345 842 |
|  – väestötiheys | 112 as./km² |
| Lyhenteet |  |
|  – ISO 3166 | FR-NOR |
|  |
| Hallintoalueen internetsivut |
| Infobox OK |

**Normandia** (ransk. *Normandie*) on yksi Ranskan 18 hallintoalueesta (*région*), jotka muodostettiin vuoden 2016 alussa. Siihen yhdistettiin kaksi aikaisempaa aluetta, Haute-Normandie ja Basse-Normandie. Alueen pääkaupunkeina toimivat Caen ja Rouen. Normandian hallintoalue vastaa Normandian historiallista maakuntaa.

Normandian alueella on 3 345 842 asukasta (vuonna 2023).

## Lähteet

## Aiheesta muualla

* Kuvia tai muita tiedostoja aiheesta Normandia Wikimedia Commonsissa
# Kharijiitit

Persialainen miniatyyri vuodelta 1516, joka mahdollisesti kuvaa Alia Siffinin taistelussa.
**Kharijiitit** (arab. الخوارج‎, *al-ḫawārij*, yks. خارجي, *ḫārijī*) oli varhaisessa islamissa esiintynyt vaikeasti määriteltävä lahko, jotka perimätiedossa selitetään Alin joukoista Siffinissä eronneiksi kapinallisiksi ja heidän seuraajikseen. Heidän nimensä tulee arabian sanasta خروج *ḫurūj* (kapina, esille nouseminen). Kharijiitit tunnettiin fanaattisesta suhtautumisesta islamiin: jokainen, joka poikkesi oikeasta opista, oli uskosta luopunut. Hänet voitiin julistaa uskottomaksi (*takfir*) ja sen jälkeen *jihadin* kohteeksi. Patricia Cronen mukaan kharijiitit olivat umaijadien näkyvimpiä vihollisia.

Islaminuskossa kharijiitteja pidetään fanaattisena ääriliikkeenä, joka korosti oikeiden tekojen tärkeyttä sekä jihadia ja oli kapinassa hallituksia vastaan. Ibadiitteja, joita edelleen on etenkin Omanissa, pidetään kharijiittien maltillisina seuraajina.

## Lähteet

* Crone, Patricia: *Medieval Islamic Political Thought*.  Edinburgh University Press, 2005.  ISBN 978-0-7486-4650-0  Cambridge University Press.
* Hämeen-Anttila, Jaakko: *Islamin monimuotoisuus*.  Helsinki:  Gaudeamus, 1999.  ISBN 951-662-749-8
* Rippin, Andrew & Bernheimer, Teresa: *Muslims Their Religious Beliefs and Practice, 5th Edition*.  Lontoo:  Routledge, 2019.  ISBN 978-1-138-21967-0
* Wolff, Arina (toim.): *The Foundations of Islam and Islamic Thought*.  Britannica Educational Publishing, 2018.  ISBN 9781680486117

### Viitteet
# Yhdysvaltain kansallinen tiedesäätiö

**Yhdysvaltain kansallinen tiedesäätiö** (engl. *National Science Foundation*, lyh. *NSF*) on Yhdysvaltain viranomainen ja säätiö, joka tukee ei-lääketieteellisen tieteen ja tekniikan tutkimusta ja koulutusta. Sen vastine lääketieteen alalla on National Institutes of Health.

Kansallisen tiedesäätiön vuosibudjetti on noin kuusi miljardia dollaria. Säätiö rahoittaa noin 20 prosenttia kaikesta liittovaltion tukemasta perustutkimuksesta. Joillakin aloilla kuten matematiikka, tietojenkäsittelytiede, taloustiede ja yhteiskuntatieteet, NSF on päärahoittaja. Säätiö jakaa vuosittain kansallisen tieteen ja tekniikan palkinnon, National Medal of Sciencen. Säätiö perustettiin 10. toukokuuta 1950.

## Lähteet

## Aiheesta muualla

* Kansallisen tiedesäätiön kotisivusto
# Merkuriuksen kuu

**Merkuriusta kiertävän kuun** uskottiin olevan olemassa jonkin aikaa. 27. maaliskuuta 1974, kaksi päivää ennen kuin Mariner 10 ohitti Merkuriuksen, Maassa sijaitsevat havaintolaitteet alkoivat havaita suuria määriä ultraviolettisäteilyä Merkuriuksen läheiseltä alueelta, jossa ei tähtitieteilijöiden mukaan "pitäisi olla mitään". Seuraavana päivänä säteily oli kadonnut. Se tuli takaisin esiin kolmen päivän kuluttua, ja huomattiin, että se vaikutti lähtevän Merkuriuksen läheisestä tuntemattomasta kohteesta. Jotkut tähtitieteilijät arvioivat, että kyseessä on havaittu tähti, mutta muiden mukaan kyseessä oli tuntematon kuu perustuen siihen, että säteilyn lähtöpaikka oli liikkunut ja säteily ei voisi olla niin voimakasta, jos se olisi kulkenut tähdeltä toiselle. Kohteen nopeudeksi arvioitiin 4 kilometriä sekunnissa, mikä on hyvin tyypillinen nopeus kuulle.

## Kaksoistähtiteoria

31 Crateris, mahdollinen pimentyvä kaksoistähti
Pian havaittiin, että "kuu" liikkui poispäin Merkuriuksesta, ja pian syntyi teoria että säteily tuli jo tunnetusta tähdestä, 31 Craterisista. Säteilyn syntyperä on edelleen tuntematon. 31 Crateris vaikuttaa olevan kaksoistähti, jonka kiertoaika on 2,9 päivää. Tämä on mahdollinen ultraviolettisäteilyn lähde.

Merkuriuksen kuu johti tärkeään tähtitieteelliseen löytöön, vaikkei se ollutkaan olemassa. Se nimittäin osoitti, että ultraviolettisäteily kykenee kulkemaan voimakkaana pidempiä matkoja kuin aiemmin oli havaittu.

## Katso myös

* Neith

## Lähteet
# Alkalimetalli

Alkalimetalleja metallisessa muodossaan: litium (Li), natrium (Na), kalium (K), rubidium (Rb), cesium (Cs)
**Alkalimetallit** ovat alkuaineiden jaksollisen järjestelmän ensimmäinen pääryhmä. Alkalimetalleihin kuuluvat litium, natrium, kalium, rubidium, cesium ja radioaktiivinen frankium. Alkalimetallien nimi tulee siitä, että ne muodostavat veden kanssa reagoidessaan hydroksideja, jotka tekevät liuoksesta emäksisen eli alkalisen. Esimerkiksi:

2 K (s) + 2 H2O (l) → 2 KOH (aq) + H2 (g)
## Yleiset ominaisuudet

Alkalimetallit ovat keveitä, helposti sulavia (sulamispiste alhainen) ja litiumia lukuun ottamatta melko pehmeitä. Suuren reaktiivisuutensa vuoksi alkalimetalleja tulee säilyttää ilmasta eristettynä esimerkiksi palo- tai mineraaliöljyssä.

Ryhmän alkuaineet ovat puhtaina metalleina hyvin reaktiivisia ja reaktiivisuus kasvaa atomimassan kasvaessa. Alkalimetallit ovat esimerkiksi hyvin voimakkaita pelkistimiä.
Ilmassa kaikki alkalimetallit hapettuvat nopeasti pinnaltaan muodostaen oksideja. Oksidit taas reagoivat veden kanssa muodostaen hydroksideja ja hiilidioksidin kanssa muodostaen karbonaatteja.

4 Na + O2 → 2 Na2O
Na2O + H2O → 2 NaOH
Na2O + CO2 → Na2CO3
Yhdisteissään ne esiintyvät aina yhdenarvoisina positiivisina ioneina eli kationeina, esimerkiksi Na+ ja K+. Niiden yhdisteet ovat siis suoloja, joista useimmat liukenevat runsaasti veteen, esimerkiksi kaliumkloridi (KCl).

Litiumin liekin väri on punainen, natriumin oranssinkeltainen ja kaliumin kobolttilasin läpi katsottuna violetti.

## Myrkyllisyys ja välttämättömyys

Myrkkyasetuksen mukaan alkalimetallit ovat toisen luokan myrkkyjä eli syövyttäviä aineita. Toisaalta ionimuodossaan natrium ja kalium ovat välttämättömiä aineita monille biologisille eliöille, kuten kasveille ja eläimille.

## Lähteet

## Katso myös

* Toksikologia
# Muinaisen Egyptin mytologia

Horus, eräs muinaisegyptiläiseen mytologiaan kuuluvista jumalista.
**Muinaisen Egyptin mytologia** oli osa muinaisegyptiläistä uskontoa. Egyptiläisiä myyttejä on säilynyt suhteellisen vähän. Niitä on löydetty temppeleiden ja hautojen seinien hieroglyfikaiverruksista sekä papyruskääröistä hieraattisella ja demoottisella kirjoituksella kirjoitettuina.

## Tärkeimpiä myyttejä

Kullakin egyptiläisellä uskonnollisella keskuksella oli oma luomismyyttinsä, jossa oli eri luojajumala. Niistä ei pystystä sanomaan, mikä oli maassa yleisimmin hyväksytty. Memfisin luomismyytissä maailman loi Ptah, Elefantinen luomismyytissä Khnum, Hermopolis Megalen luomismyytissä kahdeksan jumaluuden ryhmä ja Heliopoliksen luomismyytissä Atum. Luomismyyttien yhdistävänä piirteenä oli järjestyksen luominen kaaoksesta.

Osiris-myytissä kuvataan oikeanlaisen hautauksen merkitys. Aluksi jumala Seth murhaa Osiris-veljensä salaliiton avulla. Osiriksen sisko ja puoliso Isis etsii Osiriksen ruumiin haudatakseen sen. Sethin pelossa hän piilottaa lapsensa Horuksen Niilin suistoon Wadjet-jumalattaren suojelukseen. Seth kuitenkin löytää Osiriksen arkun suistosta, jonne Isis oli sen jättänyt hakiessaan poikaansa, ja paloittelee ruumiin 14 kappaleeseen. Isis kerää eri suunnille levitellyt palaset ja suorittaa hautajaisseremonian, ja Osiriksesta tulee tuonpuoleisen kuningas.

Ihmiskunnan tuhosta kertovassa myytissä kuninkaana toimiva aurinkojumala Ra kuulee ihmisten hautovan kapinaa häntä vastaan. Muut jumaluudet, etenkin verenhimoinen Sekhmet, neuvovat Ra’ta tuhoamaan ihmiset. Kun teurastusta on jatkunut päivän ajan, Ra leppyy ja pelastaa ihmiset. Hän jättää valtaistuimensa Thotille, viisauden jumalalle, joka opettaa ihmisille kirjoitustaidon.

Myytissä Auringon matkasta manalan läpi kuvataan auringonjumala Ra’n vaivalloista matkaa yöllä auringonlaskun jälkeen.

## Lähteet

* Gahlin, Lucia: *Gods & Myths of Ancient Egypt : An Illustrated Guide to the Mythology, Religion and Culture*.  Lorenz, 2013.  ISBN 9780754828204

### Viitteet